Diari Oficial de la Generalitat Valenciana


Sumari del DOGV 9195, del 15-10-2021 (2021/10129)

RESOLUCIÓ d'11 d'octubre de 2021, de la Presidència de la Generalitat, per la qual es modifica la Resolució de 22 de juny de 2021, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10915


Data del document
:   11-10-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'octubre de 2021, de la Presidència de la Generalitat, per la qual es modifica la Resolució de 22 de juny de 2021, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques. [2021/10991]  
  
  
I. Per la Resolució de 6 d'abril de 2021, de la Presidència de la Generalitat, publicada en el Diari Oficial de la Generalitat Valenciana número 9064, de 19 d'abril de 2021, es van convocar subvencions destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals, per mitjà de l'eliminació de barreres arquitectòniques.  
Per la Resolució de 22 de juny de 2021, del director general d'Administració Local, publicada en el Diari Oficial de la Generalitat Valenciana núm. 9116, de 29 de juny de 2021, de concessió de les ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques, van ser adjudicades les ajudes convocades.  
  
II. En data 3 de juny de 2021 es va reunir la comissió avaluadora prevista en les bases reguladores d'aquestes ajudes per a l'examen i baremació de les sol·licituds presentades en la convocatòria oberta i el termini de la qual va acabar el 19 de maig de 2021.  
El municipi que va presentar bé la documentació i va ser l'examinada i baremada és Atzeneta del Maestrat. No obstant això, per un error en la transcripció en la relació que es va posar de manifest perquè s'aprovara pels membres de la comissió, s'hi va fer constar el nom del municipi d'Atzeneta d'Albaida.  
Així, cal indicar que el municipi d'Atzeneta d'Albaida no havia presentat cap sol·licitud, i que les dades fiscalitzades són les d'Atzeneta del Maestrat (CIF X8910908V), excepte la denominació oficial.  
  
Aquest error es va mantindre tant en la proposta que es va elevar a la Direcció General com en la resolució que després es va signar i es va publicar en el Diari Oficial de la Generalitat Valenciana.  
En virtut del que s'ha exposat, fent ús de les facultats que s'estableixen en el Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat, i d'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Primer  
Corregir l'error material de transcripció en l'annex I de la proposta i resolució de concessió d'ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques, la redacció de la qual queda com segueix:  
  
On diu:  
  
«Atzeneta d'Albaida Millores de l'accessibilitat de les escoles velles 63 41.369,08»;  
  
  
  
  
  
Ha de dir  
  
«Atzeneta del Maestrat Millores de   
l'accessibilitat de les escoles velles 63 41.369,08».  
  
  
  
Segon  
Notificar la present resolució a l'ajuntament d'Atzeneta del Maestrat, al qual es requereix la presentació de la documentació justificativa establida en l'apartat quart de la Resolució de 22 de juny de 2021, de concessió de les ajudes.  
  
Contra la present resolució, que posa fi a la via administrativa, les persones interessades podran interposar, potestativament, un recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant de la Sala Contenciosa Administrativa de Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 11 d'octubre de 2021.- El director general d'Administració Local (p. d. R 19.07.19; DOGV 8596, 22.07.2019): Antoni Such Botella.